บาทเปิด 35.23/26 บาทต่อดอลล่าร์ แนวโน้มแกว่งกรอบแคบ
เงินบาทเปิดตลาด 35.23/26 บาทต่อดอลล่าร์  แนวโน้มแกว่งกรอบแคบเหตุตลาดนิ่งช่วงใกล้วันตรุษจีน-ไร้ปัจจัยใหม่
25 ม.ค. 2560

เงินบาทเปิดตลาด 35.23/26 บาทต่อดอลล่าร์  แนวโน้มแกว่งกรอบแคบเหตุตลาดนิ่งช่วงใกล้วันตรุษจีน-ไร้ปัจจัยใหม่
นักบริหารเงินจากธนาคากรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.23/26 บาท/ดอลลาร์ ทรงตัว จากช่วงเย็นวานนี้ที่ปิดตลาดที่ระดับ 35.23 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบๆ เพราะปัจจัยที่สำคัญตลาดจะรับรู้ไปแล้ว โดยเฉพาะนโยบายในเบื้องต้นของนายโดนัลด์ ทรัมป์ ประธานาธิบดีสหรัฐฯคนใหม่ ประกอบกับใกล้ช่วงเทศกาลตรุษจีนอาจทำให้ค่าเงินสกุลส่วนใหญ่ในเอเชียค่อนข้างนิ่งๆ
"วันนี้บาทคงนิ่งๆ แกว่งแคบๆ ปัจจัยที่สำคัญก็รับรู้ไปหมดแล้ว เช่น กรณีนโยบายของโดนัลด์ทรัมป์ รวมทั้งช่วงนี้ใกล้ตรุษจีน ค่าเงินในเอเชียค่อนข้างจะนิ่งๆ แกว่งแคบ สัปดาห์นี้คงไม่ค่อยมีปัจจัยอะไรใหม่ๆ แล้ว" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 35.20-35.30 บาท/ดอลลาร์